b'\n_START_ARTICLE_\nMarjukka Tepponen\n_START_SECTION_\nPerhe\n_START_PARAGRAPH_\nTepponen on kotoisin Siilinj\xc3\xa4rvelt\xc3\xa4, josta perhe muutti Kuopioon 2001. H\xc3\xa4nen is\xc3\xa4ns\xc3\xa4 on ammattimuusikko Kuopion kaupunginorkesterissa. Tepponen kertoo oopperak\xc3\xa4rp\xc3\xa4sen iskeneen h\xc3\xa4nen k\xc3\xa4yty\xc3\xa4\xc3\xa4n katsomassa Kuopiossa La boh\xc3\xa8me -oopperan ainakin kuusi kertaa. Tepponen kertoo t\xc3\xa4rkeimm\xc3\xa4n palautteensa olevan h\xc3\xa4nen huonokuuloisen, jo edesmenneen mummonsa mietteet, ett\xc3\xa4 Marjukan \xc3\xa4\xc3\xa4ni kuulostaa silt\xc3\xa4 \xe2\x80\x9dkuin se tulisi taivaasta\xe2\x80\x9d. H\xc3\xa4n kertoo el\xc3\xa4neens\xc3\xa4 toisen puolen el\xc3\xa4m\xc3\xa4st\xc3\xa4\xc3\xa4n kasvaen maalla hevosia hoidellen ja ihan tavallisia t\xc3\xb6it\xc3\xa4 tehden._NEWLINE_\xc2\xbbIsovanhemmillani oli maatila, jossa kasvatettiin ja valmennettiin ravihevosia. Aikoinani omistinkin kolme hevosta. Haaveena on joskus omistaa oikein hyv\xc3\xa4 hevonen.\xc2\xbb _NEWLINE_(Marjukka Tepponen, 14. hein\xc3\xa4kuuta 2011 )_NEWLINE_Tepposen puoliso on yhdysvaltalainen baritoni Kevin Greenlaw. He asuvat Lontoossa. H\xc3\xa4\xc3\xa4t on tarkoitus viett\xc3\xa4\xc3\xa4 alkukes\xc3\xa4st\xc3\xa4 2016. Tepponen ja Greenlaw esiintyiv\xc3\xa4t nimirooleissa Tampere Filharmonian Kullervo-sinfoniassa 2015 ja yhdess\xc3\xa4 my\xc3\xb6s Turun ruotsalaisen teatterin Figaron h\xc3\xa4iss\xc3\xa4 2014.'